system
Răspunde în limba română, în stilul Wikipedia, cat mai corect gramatical.
user
Ce detalii interesante poți oferi despre Ocland, Harghita?
assistant
Ocland (în ) este satul de reședință al comunei cu același nume din județul Harghita, Transilvania, România.

Așezare 
Localitatea este situată în partea de sud a județului Harghita, pe valea Homorodului Mic, la poalele sud-vestice ale Munților Harghitei, în Depresiunea Homoroadelor, pe drumul județean 131, Sânpaul - Ocland - Vârghiș.

Scurt istoric 
Săpăturile arheologice făcute pe teritoriul satului de-a lungul timpului, au adus dovezi materiale ale unei locuiri încă din cele mai vechi timpuri astfel, în anul 1895, în locul numit "Dealul Pietros", s-au descoperit 19 tumuli aparținând culturii Jigodin. De pe teritoriul satului provine și un topor de piatră de la începutul epocii bronzlui. 

În partea estică a satului, în apropiere de "Pădurea Riko", se află cetatea Kustály, formată dintr-un donjon central patrulater înconjurat de ziduri de piatră și mortar, datată în epoca medievală. În locul numit "Vârful Hășmașului" s-a identificat un bugus fortificat, cu șanț de apărare cu val de pământ și polisadă, în interior aflându-se umele unei bărăci din lemn. Materialele descoperite constă în ceramică romană și fragmente de vase de factură dacică.

Prima atestare documentară a satului datează din anul 1546 sub denumirea de Akland, iar în anul 1550 ca Ocland.

Din anul 1876 satul Ocland a fost centru de plasă în comitatul Odorhei din Regatul Ungariei, apoi, din anul 1920, centru de plasă în județul Odorhei din Regatul României.

Din 1950 până în 1952 a făcut parte din Regiunea Stalin, iar din 1952 până în 1968 din Regiunea Autonomă Maghiară. Din 1968 până în prezent aparține de județul Harghita.

Economie 
Economia localității este bazată pe activități în domeniul: agriculturii (prin cultivarea terenurilor), exploatării fânețelor, creșterii animalelor, prelucrării primare a lemnului, comerțului cu produse agricole și agroturismului.

Atracții turistice 
 Biserica unitariană din Ocland, secolul al XVI-lea
 Castelul Kustály
 Castrul roman (Cetatea Hagymásvár)
 Poiana narciselor

Localități înfrățite 
   Csanádalberti, Ungaria
   Cserépfalu, Ungaria
   Karácsond, Ungaria

Bibliografie 
 Z. Makfalvi, L. Vifkori. Județul Harghita, Monografie, Ed. Sport Turism, București 1979
 V. Cavruc. Repertoriul Arheologic al județului Harghita, ISBN 973-99270-2-5
 I. Pisota, D. Bugă. Județul Harghita, Ed. Academniei RSR, București 1976

Note 

Ocland, Ocland